pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-กยศ. ร่วมงานมหกรรมการเงินเพื่อครูไทย 4 ภูมิภาค วันที่ 18 - 19 ก.พ. 66 จังหวัดกาฬสินธุ์
วันพฤหัสบดีที่ 16 กุมภาพันธ์ 2566
16/02/2566
กยศ. ร่วมงานมหกรรมการเงินเพื่อครูไทย 4 ภูมิภาค วันที่ 18 - 19 ก.พ. 66 จังหวัดกาฬสินธุ์
กยศ.เชิญชวนผู้กู้ยืมที่เป็นข้าราชการครูและบุคลากรทางการศึกษาร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า วันที่ 18 - 19 ก.พ.2566 นี้ ณ ห้องประชุมนิลปัทม์ โรงเรียนกมลาไสย กมลาไสย จ.กาฬสินธุ์
กองทุนเงินให้กู้ยืมเพื่อการศึกษา (กยศ.) เชิญชวนผู้กู้ยืมที่เป็นข้าราชการครูและบุคลากรทางการศึกษาเข้าร่วมงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า จัดโดยกระทรวงศึกษาธิการและพันธมิตรกลุ่มสถาบันการเงินต่างๆ พร้อมให้คําแนะนําในการวางแผนการออมการลงทุน วันที่ 18 - 19 กุมภาพันธ์ 2566 นี้ ณ ห้องประชุมนิลปัทม์ โรงเรียนกมลาไสย อําเภอกมลาไสย จังหวัดกาฬสินธุ์
นายชัยณรงค์ กัจฉปานันท์ ผู้จัดการกองทุนเงินให้กู้ยืมเพื่อการศึกษา (กยศ.) เปิดเผยว่า “กองทุนเงินให้กู้ยืมเพื่อการศึกษา ได้เข้าร่วมออกบูธภายในงานมหกรรมการเงินเพื่อครูไทย 4 ภูมิภาค “Unlock a better life” สร้างโอกาสใหม่ เพื่อชีวิตครูไทยที่ดีกว่า ซึ่งจัดโดยกระทรวงศึกษาธิการและพันธมิตร กลุ่มสถาบันการเงินต่างๆ ระหว่างวันที่ 18 - 19 กุมภาพันธ์ 2566 เวลา 08.30 - 17.00 ณ ห้องประชุมนิลปัทม์ โรงเรียนกมลาไสย อําเภอกมลาไสย จังหวัดกาฬสินธุ์ เพื่อเป็นการเปิดโอกาสให้ลูกหนี้กลุ่มข้าราชการครูหรือบุคลากรทางการศึกษาได้มีโอกาสในการเจรจาแก้ไขปัญหาหนี้ร่วมกันระหว่างเจ้าหนี้และลูกหนี้ ตลอดจนการให้บริการอบรมความรู้ทางการเงิน โดยบูรณาการความร่วมมือกับทุกฝ่ายที่เกี่ยวข้อง ทั้งนี้ กองทุนขอเชิญชวนข้าราชการครูหรือบุคลากรทางการศึกษาที่เป็นผู้กู้ยืม กยศ. เข้าร่วมงาน โดยสามารถติดต่อขอรับคําปรึกษาการชําระหนี้ได้ที่บูธ กยศ.” ผู้จัดการกองทุนฯ กล่าวในที่สุด
รัฐบาลไทย-ข่าวทำเนียบรัฐบาล-สรรพสามิตเตือนภัย “มิจฉาชีพ” แอบอ้าง แนะประชาชนสอบถามข้อมูลได้ที่สายด่วนกรมสรรพสามิต 1713
วันพฤหัสบดีที่ 16 กุมภาพันธ์ 2566
16/02/2566
สรรพสามิตเตือนภัย “มิจฉาชีพ” แอบอ้าง แนะประชาชนสอบถามข้อมูลได้ที่สายด่วนกรมสรรพสามิต 1713
กรมสรรพสามิตเตือนภัยผู้ประกอบการและประชาชนอย่าหลงเชื่อ “มิจฉาชีพ” แอบอ้างเป็นเจ้าหน้าที่รัฐ หลอกลวงหรือรีดไถเงิน แนะตรวจสอบข้อมูลก่อนทุกครั้ง
ดร. เอกนิติ นิติทัณฑ์ประภาศ อธิบดีกรมสรรพสามิต เปิดเผยว่า “ขณะนี้ได้มีกลุ่มผู้ไม่หวังดี” หรือ “มิจฉาชีพ” หลอกหลวงประชาชนในหลากหลายรูปแบบเพิ่มเป็นจํานวนมาก โดยเฉพาะในหน่วยงานที่เกี่ยวข้องกับการจัดเก็บภาษี จึงได้มอบนโนบายให้เจ้าหน้าที่กรมสรรพสามิต ช่วยกันเฝ้าระวังและให้ข้อมูลกับพี่น้องประชาชนเพื่อไม่ให้ตกเป็นเหยื่อมิจฉาชีพ
หากผู้ประกอบการหรือประชาชนได้รับการแอบอ้างจากผู้ไม่หวังดีหรือมิจฉาชีพว่าเป็นเจ้าหน้าที่รัฐเข้าจับกุมตรวจค้นในการปฏิบัติงานเจ้าหน้าที่ต้องแสดงตัวโดยต้องแต่งเครื่องแบบกรมสรรพสามิต พร้อมแสดงบัตรข้าราชการในขณะปฏิบัติหน้าที่ และดําเนินการตามขั้นตอนของระเบียบการตรวจค้นทุกประการ และเมื่อจับกุมแล้วต้องทําบันทึกจับกุม สําหรับประเด็นการเปรียบเทียบปรับ ตามระเบียบกรมสรรพสามิตว่าด้วยการเปรียบเทียบคดี พ.ศ. 2560 หมวด 2 ข้อ 8 วรรค 2 ในกรณีที่มีความจําเป็นจะต้องเปรียบเทียบคดีให้เสร็จสิ้นโดยเร็วที่สุด สามารถไปดําเนินการเปรียบเทียบคดีนอกสถานที่ตั้งปกติของสํานักงานได้โดยใช้สถานที่ของหน่วยงานราชการอื่นแทน
ในกรณีการหลอกลวงทางโทรศัพท์ ให้ Add line หรือผ่านทางช่องทางออนไลน์ใด ๆ ตามที่แอบอ้างว่าเป็นเจ้าหน้าที่กรมสรรพสามิตนั้น ขอให้ผู้ประกอบการและประชาชนโปรดระมัดระวัง โดยสามารถตรวจสอบกลับมาที่สํานักงานสรรพสามิตภาค หรือพื้นที่ หรือกรมสรรพสามิต เพื่อความปลอดภัย
สําหรับการชําระภาษีสรรพสามิต เพื่อเป็นการอํานวยความสะดวกแก่ผู้เสียภาษี และลดค่าใช้จ่ายด้านงานเอกสาร ผู้เสียภาษีสามารถเลือกชําระภาษีสรรพสามิตได้หลายรูปแบบ อาทิ การชําระเงินด้วยบัตรเดบิต เครดิต Bill Payment QR Code Internet Banking ชําระเงินผ่าน e-Money และ Smart phone กรมสรรพสามิตขอแนะนําว่าก่อนการโอนเงินหรือทําธุรกรรมการเงินทุกครั้ง ขอให้ทุกท่านตรวจสอบให้แน่ใจ เพื่อไม่ให้เป็นช่องทางของมิจฉาชีพในการรีดไถ รวมถึงการเก็บหลักฐานต่าง ๆ ไว้เผื่อกรณีที่อาจเกิดปัญหาตามมา
กรมสรรพสามิตมีความห่วงใยพี่น้องประชาชนและผู้ประกอบการ จึงอยากให้ทําการตรวจสอบให้แน่ชัดก่อนชําระภาษีสรรพสามิตหรือเสียค่าปรับทุกครั้ง เพื่อไม่ให้ตกเป็นเหยื่อของผู้ไม่หวังดีและมิจฉาชีพ โดยสามารถสอบถามข้อมูลได้ที่สายด่วนกรมสรรพสามิต 1713 หรืออีเมล [emailprotected]
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ เร่งติดตามปัญหาต่างชาติเลี่ยงทำธุรกิจในไทยโดยไม่ขออนุญาต กำชับทุกหน่วยงานลงพื้นที่ตรวจสอบอย่างละเอียด รอบคอบ
วันพฤหัสบดีที่ 16 กุมภาพันธ์ 2566
16/02/2566
​โฆษกรัฐบาลเผย นายกฯ เร่งติดตามปัญหาต่างชาติเลี่ยงทําธุรกิจในไทยโดยไม่ขออนุญาต กําชับทุกหน่วยงานลงพื้นที่ตรวจสอบอย่างละเอียด รอบคอบ
ใช้กฎหมายอย่างเข้มข้น
วันนี้ (16 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามประเด็นการแก้ไขปัญหาชาวต่างชาติหลบเลี่ยงทําธุรกิจโดยไม่ขออนุญาต และใช้คนไทยเป็นผู้ถือหุ้นแทน (นอมินี) โดยกระทรวงพาณิชย์ สํานักงานพาณิชย์จังหวัดทั่วประเทศ และกรมพัฒนาธุรกิจการค้า ได้ดําเนินการตรวจสอบการจดทะเบียนของแต่ละบริษัท ห้างร้าน อย่างเข้มงวด ให้สอดคล้องกับ พ.ร.บ.การประกอบธุรกิจของคนต่างด้าว พ.ศ. 2542 เพื่อป้องกันไม่ให้เกิดช่องว่างจากธุรกิจสีเทาที่เข้ามาฉวยโอกาสทําธุรกิจของคนไทย
โฆษกประจําสํานักนายกรัฐมนตรีกล่าวเพิ่มเติมว่า ล่าสุดทางหน่วยงานที่เกี่ยวข้องได้เข้าตรวจสอบในย่านเยาวราช สัมพันธวงศ์ รัชดา ห้วยขวาง จํานวนรวมประมาณ 200 บริษัท โดยตรวจสอบข้อมูลการขอจดทะเบียน รวมทั้งสังเกตพฤติกรรมของผู้ยื่นจดทะเบียนด้วยว่ามีความน่าเชื่อถือและสอดคล้องกับเงินทุนที่ยื่นขอจดทะเบียนจัดตั้งบริษัทใหม่หรือไม่ นอกจากนี้ยังเน้นย้ําการตรวจสอบในทุกพื้นที่ ทุกจังหวัด ไม่จํากัดเฉพาะเพียงจังหวัดใหญ่ หรือเมืองท่องเที่ยวเท่านั้น และเน้นธุรกิจที่เกี่ยวข้องกับการท่องเที่ยว ทั้งภัตตาคาร ร้านอาหาร ที่พัก/โรงแรม รถเช่า ร้านขายของที่ระลึก ธุรกิจนวด สปา เป็นต้น โดยขั้นตอนการตรวจสอบ จะดูลักษณะว่าประกอบธุรกิจอะไร ซึ่งหากเป็นธุรกิจที่อยู่ในบัญชีแนบท้ายตาม พ.ร.บ.การประกอบธุรกิจของคนต่างด้าว พ.ศ. 2542 ที่เป็นธุรกิจต้องห้ามสําหรับคนต่างด้าวอยู่แล้ว จะไม่สามารถทําธุรกิจได้ ซึ่งได้แก่ 1. กิจการหนังสือพิมพ์ กิจการสถานีวิทยุกระจ่ายเสียงหรือสถานีวิทยุโทรทัศน์ 2. ทํานา ทําไร่ หรือทําสวน 3. เลี้ยงสัตว์ 4. ทําป่าไม้และแปรรูปไม้จากป่าธรรมชาติ 5. ทําการประมงเฉพาะการจับสัตว์น้ํา ในน่านน้ําไทย และเขตเศรษฐกิจจําเพาะของประเทศไทย 6. การสกัดสมุนไพรไทย 7. การค้าและการขายทอดตลาดโบราณวัตถุของไทย หรือที่มีคุณค่าทางประวัติศาสตร์ของประเทศ 8. การทําหรือหล่อพระพุทธรูป และการทําบาตร และ 9. การค้าที่ดิน
ส่วนบัญชีแนบท้ายอื่น ๆ ซึ่งเป็นบัญชีที่จะต้องขออนุญาตก่อน หากตรวจสอบพบว่าไม่มีการขออนุญาต จะถือว่าผิดกฎหมาย รวมถึงการดูสัดส่วนการถือหุ้น การมีอํานาจบริหารจัดการ งบการเงิน ทั้งนี้ ระหว่างการตรวจสอบ กรมพัฒนาธุรกิจการค้าจะให้เวลาบริษัทต่าง ๆ ส่งข้อมูลมาให้ชี้แจงภายใน 15 วัน ซึ่งหากพบว่าเข้าข่ายนอมินี จะนําส่งข้อมูลให้หน่วยงานที่เกี่ยวข้อง เช่น กระทรวงแรงงาน สํานักงานตํารวจแห่งชาติ กรมสอบสวนคดีพิเศษ (DSI) ตรวจสอบข้อมูลเชิงลึกต่อไป
“นายกรัฐมนตรีกําชับให้หน่วยงานที่เกี่ยวข้องติดตามประเด็นดังกล่าวอย่างใกล้ชิด โดยเน้นการลงพื้นที่ตรวจสอบอย่างละเอียด รอบคอบ และบังคับใช้กฎหมายอย่างเข้มข้น เพื่อป้องกันไม่ให้เกิดช่องว่างให้ชาวต่างชาติเข้ามาฉวยโอกาสทําธุรกิจของคนไทย โดยเฉพาะช่วงของการเปิดประเทศ ซึ่งมีจํานวนนักท่องเที่ยวและชาวต่างชาติเข้ามาในไทยจํานวนมาก จึงต้องคํานึงถึงการดูแลภาคธุรกิจในประเทศด้วย ควบคู่กับการให้ความรู้ทางกฎหมายเพื่อให้แต่ละธุรกิจสามารถดําเนินการได้อย่างถูกต้อง” นายอนุชาฯ กล่าว
รัฐบาลไทย-ข่าวทำเนียบรัฐบาล-หัวหน้าผู้ตรวจฯ วิษณุ นั่งหัวโต๊ะประชุมติดตามเร่งรัดการเบิกจ่ายและการใช้จ่ายงบประมาณ สปอ. ปี 66
วันพฤหัสบดีที่ 16 กุมภาพันธ์ 2566
16/02/2566
หัวหน้าผู้ตรวจฯ วิษณุ นั่งหัวโต๊ะประชุมติดตามเร่งรัดการเบิกจ่ายและการใช้จ่ายงบประมาณ สปอ. ปี 66
หัวหน้าผู้ตรวจฯ วิษณุ นั่งหัวโต๊ะประชุมติดตามเร่งรัดการเบิกจ่ายและการใช้จ่ายงบประมาณ สปอ. ปี 66
วันนี้ (16 กุมภาพันธ์ 2566) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม เป็นประธานการประชุมติดตามเร่งรัดการเบิกจ่ายและการใช้จ่ายงบประมาณสํานักงานปลัดกระทรวงอุตสาหกรรม ประจําปี พ.ศ.2566 ครั้งที่ 1/2566 โดยที่ประชุมได้รายงานการเบิกจ่ายและการใช้จ่ายเงินงบประมาณ ประจําปี พ.ศ. 2566 และรายงานการเบิกจ่ายเงินกันไว้เบิกเหลื่อมปี พ.ศ.2565 ทั้งนี้ ผลการเบิกจ่ายในภาพรวมของสํานักงานปลัดกระทรวงอุตสาหกรรม คิดเป็นร้อยละ 50.66 เกินกว่าเป้าหมายที่กําหนด
โดยมี นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม พร้อมด้วยผู้บริหาร และเจ้าหน้าที่ เข้าร่วมการประชุมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รปอ.ณัฏฐิญาฯ ร่วมประชุมหารือคณะกรรมการอำนวยการศูนย์ราชการสะดวก ครั้งที่ 1/2566
วันพฤหัสบดีที่ 16 กุมภาพันธ์ 2566
16/02/2566
รปอ.ณัฏฐิญาฯ ร่วมประชุมหารือคณะกรรมการอํานวยการศูนย์ราชการสะดวก ครั้งที่ 1/2566
นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม ร่วมประชุมหารือคณะกรรมการอํานวยการศูนย์ราชการสะดวก ครั้งที่ 1/2566
เมื่อวันที่ 15 กุมภาพันธ์ 2566 นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม เข้าร่วมการประชุมคณะกรรมการอํานวยการศูนย์ราชการสะดวก ครั้งที่ 1/2566 โดยมี นายธีระพงษ์ วงศ์ศิวะวิลาส ปลัดสํานักนายกรัฐมนตรี เป็นประธาน และผู้แทนหน่วยงานที่เกี่ยวข้องเข้าร่วมการประชุม ผ่านระบบการประชุมทางไกล (Video Conference) เพื่อพิจารณาการแต่งตั้งคณะอนุกรรมการตรวจประเมินมาตรฐานศูนย์ราชการสะดวก จํานวน 10 คณะ ประจําปี พ.ศ. 2566 และแนวทางการประเมินความพึงพอใจของผู้รับบริการและการประชาสัมพันธ์เชิงรุกผ่านระบบออนไลน์
ทั้งนี้ ที่ประชุมได้เสนอระเบียบวาระเพื่อทราบ ได้แก่ การจัดพิธีมอบโล่และตรารับรองมาตรฐานการให้บริการของศูนย์ราชการสะดวก (มาตรฐาน GECC) ประจําปี พ.ศ. 2565 การปรับปรุงหลักเกณฑ์มาตรฐานการให้บริการของศูนย์ราชการสะดวก ประจําปี พ.ศ. 2566 การประชุมชี้แจงทําความเข้าใจหลักเกณฑ์มาตรฐานศูนย์ราชการสะดวก (มาตรฐาน GECC) ประจําปีงบประมาณ พ.ศ. 2566 และการจัดประชุมเชิงปฏิบัติการเพื่อศึกษาต้นแบบศูนย์ราชการสะดวก (Government Easy Contact Center : GECC) ด้านการพัฒนาเศรษฐกิจและสังคม โดยการประชุมดังกล่าว มีนางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นายดุสิต อนันตรักษ์ ผู้อํานวยการศูนย์เทคโนโลยีสารสนเทศ และเจ้าหน้าที่สํานักงานปลัดกระทรวงอุตสาหกรรม เข้าร่วมการประชุมด้วย ณ ห้องประชุมชุณหะวัณ ชั้น 3 อาคารสํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-depa THAI GAME INDUSTRY TO GLOBAL
วันพฤหัสบดีที่ 16 กุมภาพันธ์ 2566
depa THAI GAME INDUSTRY TO GLOBAL
depa THAI GAME INDUSTRY TO GLOBAL
วันนี้ (16 ก.พ. 66) - นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เป็นประธานในงานแถลงข่าว และเปิดตัวโครงการ การส่งเสริมการพัฒนาทักษะกําลังคนรุ่นใหม่ต่อยอดการสร้างอาชีพในอนาคตและยกระดับอุตสาหกรรมเกมไทยสู่สากล หรือ depa THAI GAME INDUSTRY TO GLOBAL หวังมุ่งเน้นขับเคลื่อนประเทศไทยสู่เศรษฐกิจดิจิทัลที่มีพลวัต บนฐานของสังคมที่รู้คิด รู้ทัน และกําลังคนที่สามารถปรับตัวและสร้างโอกาสจากเทคโนโลยี ภายใต้แนวคิด Digital Infinity: ดิจิทัลไม่มีที่สิ้นสุด โดยมี ผศ.ดร.ณัฐพล นิมมานพัชรินทร์ ผู้อํานวยการใหญ่ สํานักงานส่งเสริมเศรษฐกิจดิจิทัล หรือ ดีป้า ให้การต้อนรับ ณ ทรู ดิจิทัล พาร์ค แกรนด์ฮอลล์ ชั้น 3 กรุงเทพฯ
_______________
รัฐบาลไทย-ข่าวทำเนียบรัฐบาล-ผู้ตรวจสมพลฯ ตรวจเยี่ยมสถานประกอบการผลิตสมุนไพร ต้นแบบการประกอบกิจการที่ดำเนินการตามนโยบาย MIND ใน 4 มิติ
วันพฤหัสบดีที่ 16 กุมภาพันธ์ 2566
16/02/2566
ผู้ตรวจสมพลฯ ตรวจเยี่ยมสถานประกอบการผลิตสมุนไพร ต้นแบบการประกอบกิจการที่ดําเนินการตามนโยบาย MIND ใน 4 มิติ
นายสมพล โนดไธสง ผู้ตรวจราชการกระทรวงอุตสาหกรรม ตรวจเยี่ยมสถานประกอบการผลิตสมุนไพร ต้นแบบการประกอบกิจการที่ดําเนินการตามนโยบาย MIND ใน 4 มิติ
เมื่อวันที่ 15 กุมภาพันธ์ 2566 เวลา 13.30 น. นายสมพล โนดไธสง ผู้ตรวจราชการกระทรวงอุตสาหกรรม พร้อมด้วยนายพัตทอง กิตติวัฒน์ อุตสาหกรรมจังหวัดปราจีนบุรี และลงพื้นที่ตรวจเยี่ยมสถานประกอบการอุตสาหกรรม บริษัท อุทัยประสิทธิ์ จํากัด จังหวัดปราจีนบุรี ประกอบกิจการผลิตสมุนไพร กลุ่มยาแก้ไข้ กลุ่มยาบํารุงหัวใจและหลอดเลือด กลุ่มยาบํารุงร่างกาย กลุ่มยาเกี่ยวกับระบบทางเดินอาหาร และกลุ่มยาใช้ภายนอก ซึ่งการประกอบกิจการได้ดําเนินการตามนโยบาย MIND ใน 4 มิติ
มิติที่ 1 ความสําเร็จทางธุรกิจ ผลิตและจัดจําหน่ายยาแผนโบราณ ยอดขายผลิตภัณฑ์ต่อเดือน จํานวน 3 ล้านบาท มิติที่ 2 การดูแลสังคมโดยรอบโรงงาน ยกระดับคุณภาพชีวิตความเป็นอยู่ของคนในชุมชน สนับสนุนทุนการศึกษาเพื่อยกระดับคุณภาพชีวิตของเยาวชนในชุมชน เป็นแหล่งเรียนรู้และฝึกงาน มิติที่ 3 การดูแลรักษาสิ่งแวดล้อม ลดขยะ สิ่งปฏิกูล และการบําบัดน้ําเสียก่อนปล่อยสู่สิ่งแวดล้อม ควบคุมคุณภาพเพื่อลดของเสียในกระบวนการผลิต มิติที่ 4 การกระจายรายได้ให้กับประชาชน สร้างรายได้ให้กับชุมชนโดยการจ้างงานบริเวณชุมชนรอบโรงงาน รับซื้อวัตถุดิบสมุนไพรจากโรงงาน รวมทั้งสถานประกอบการดังกล่าวได้รับการสนับสนุนกองทุนพัฒนาเอสเอ็มอีตามแนวประชารัฐ โครงการสินเชื่อ SMEs โตไว ไทยยั่งยืน
ทั้งนี้ ผู้ตรวจสมพลฯ ได้ให้ความรู้เกี่ยวกับการประกอบการและให้กําลังใจในการประกอบการ พร้อมได้เชิญชวนเข้าร่วมโครงการต่างๆ ของกระทรวงอุตสาหกรรมเพื่อประโยชน์แก่ผู้ประกอบการและช่วยเพิ่มศักยภาพให้ธุรกิจ
รัฐบาลไทย-ข่าวทำเนียบรัฐบาล-คณะ ส.ส. เยอรมนี เข้าพบรองเลขาธิการนายกรัฐมนตรีฝ่ายการเมือง นายอนุชา ฯ มุ่งกระชับความสัมพันธ์ เพื่อมิตรภาพและผลประโยชน์ของทั้งสองประเทศ
วันพฤหัสบดีที่ 16 กุมภาพันธ์ 2566
คณะ ส.ส. เยอรมนี เข้าพบรองเลขาธิการนายกรัฐมนตรีฝ่ายการเมือง นายอนุชา ฯ มุ่งกระชับความสัมพันธ์ เพื่อมิตรภาพและผลประโยชน์ของทั้งสองประเทศ
คณะ ส.ส. เยอรมนี เข้าพบรองเลขาธิการนายกรัฐมนตรีฝ่ายการเมือง นายอนุชา ฯ มุ่งกระชับความสัมพันธ์ เพื่อมิตรภาพและผลประโยชน์ของทั้งสองประเทศ
วันนี้ (16 กุมภาพันธ์ 2566) เวลา 14.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายเก-ออร์ค ชมิท ( H.E. Mr. Georg Schmidt) เอกอัครราชทูตสหพันธ์สาธารณรัฐเยอรมนีประจําประเทศไทย พร้อมคณะสมาชิกสภาผู้แทนราษฎรสหพันธ์สาธารณรัฐเยอรมนี พบหารือกับนายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี สรุปสาระสําคัญดังนี้
รองเลขาธิการนายกรัฐมนตรีฯ กล่าวต้อนรับคณะสมาชิกสภาผู้แทนราษฎรสหพันธ์สาธารณรัฐเยอรมนี สู่ทําเนียบรัฐบาลในโอกาสเดินทางเยือนประเทศไทย พร้อมแสดงความยินดีที่ไทยและเยอรมนีมีความสัมพันธ์อันดีต่อกันมายาวนาน ทั้งนี้ ประเทศไทยชื่นชมเยอรมนีในฐานะประเทศที่มีความเชี่ยวชาญทางด้านเทคโนโลยี นวัตกรรม ยานยนต์ไฟฟ้า และการศึกษา โดยเฉพาะอย่างยิ่งด้านอาชีวศึกษา หวังว่าไทยและเยอรมนีจะร่วมมือมากขึ้นในอนาคตในสาขาดังกล่าว
ด้านนาง Gabriele Katzmarek หัวหน้าคณะ ส.ส. เยอรมนี รู้สึกยินดีที่ได้มาพบปะกันในวันนี้ ซึ่งเป็นโอกาสในการหารือถึงความร่วมมือระหว่างไทยและเยอรมนี รวมถึงแลกเปลี่ยนเรียนรู้ซึ่งกันและกัน พร้อมยินดีที่ทั้งสองฝ่ายครบรอบ 160 ปี ของการสถาปนาความสัมพันธ์ทางการทูตระหว่างกันในปี 2565 เยอรมนียินดีขับเคลื่อนความร่วมมือระหว่างไทยกับเยอรมนีในทุกมิติ ทั้งในระดับรัฐบาลและรัฐสภา เพื่อมิตรภาพและผลประโยชน์ของทั้งสองประเทศ
ทั้งสองฝ่ายยังได้แลกเปลี่ยนข้อคิดเห็นในประเด็นที่ทั้งสองฝ่ายสนใจร่วมกัน โดยนาง Gabriele Katzmarek ได้หารือถึงกฎหมายการเลือกตั้ง ระบบการเลือกตั้งของไทย และการจัดการเลือกตั้งทั่วไปที่จะเกิดขึ้น ซึ่งเยอรมนีหวังว่าไทยจะสามารถจัดการเลือกตั้งทั่วไปได้อย่างราบรื่น โปร่งใส และยุติธรรม โอกาสนี้ รองเลขาธิการนายกรัฐมนตรีฯ ยังกล่าวยืนยันถึงความพร้อมของไทยฟื้นการเจรจาความตกลงการค้าเสรี (FTA) ไทย – สหภาพยุโรป ซึ่งในการประชุม ASEAN - EU Commemorative Summit ณ กรุงบรัสเซลส์ ไทยและสหภาพยุโรปได้บรรลุการเจรจาความตกลงว่าด้วยความเป็นหุ้นส่วนและความร่วมมือรอบด้าน (Partnership and Cooperation Agreement: PCA) ซึ่งจะเป็นโอกาสอันดีที่จะเป็นพื้นฐานสําคัญไปสู่การเปิดการเจรจาความตกลงเขตการค้าเสรี (FTA) ไทย-อียู รอบใหม่
ทั้งสองฝ่ายได้แลกเปลี่ยนความคิดเห็นอย่างเปิดกว้างและสร้างสรรค์ในประเด็นต่าง ๆ ร่วมกัน ทั้งสถานการณ์การเมืองของไทย นโยบายของรัฐบาลไทยและเยอรมนี การมีส่วนร่วมทางการเมืองของคนไทย สถานการณ์ในเมียนมา และความขัดแย้งระหว่างรัสเซีย-ยูเครน ซึ่งทั้งสองฝ่ายมีความเห็นร่วมกันคือต้องการเห็นความสงบสุข และประชาชนทุกคนอยู่ดีกินดี
รัฐบาลไทย-ข่าวทำเนียบรัฐบาล-​รมว.สุชาติ สั่ง กสร. เร่งตรวจสอบเหตุเครื่องอัดกระดาษทำลูกจ้างเสียชีวิตที่ปราจีนบุรี
วันพฤหัสบดีที่ 16 กุมภาพันธ์ 2566
16/02/2566
​รมว.สุชาติ สั่ง กสร. เร่งตรวจสอบเหตุเครื่องอัดกระดาษทําลูกจ้างเสียชีวิตที่ปราจีนบุรี
รัฐมนตรีว่าการกระทรวงแรงงาน ห่วงใย เหตุลูกจ้างถูกเครื่องอัดกระดาษทําให้เสียชีวิตที่จังหวัดปราจีนบุรี สั่งกรมสวัสดิการและคุ้มครองแรงงาน (กสร.) เร่งตรวจสอบหาสาเหตุและข้อเท็จจริง โดยเชิญนายจ้างสอบ 20 กุมภาพันธ์นี้
นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีสื่อมวลชนนําเสนอข่าว ลูกจ้างถูกเครื่องอัดกระดาษอัดร่างทําให้เสียชีวิตที่จังหวัดปราจีนบุรี ว่า ก่อนอื่นผมต้องขอแสดงความเสียใจกับครอบครัวของลูกจ้างผู้เสียชีวิตมา ณ ที่นี้ และผมได้สั่งการให้กรมสวัสดิการและคุ้มครองแรงงาน (กสร.) เร่งตรวจสอบหาสาเหตุการเกิดอุบัติเหตุดังกล่าว เบื้องต้นได้รับรายงานจากพนักงานตรวจความปลอดภัย สํานักงานสวัสดิการและคุ้มครองแรงงานจังหวัดปราจีนบุรี และศูนย์ความปลอดภัยในการทํางานเขต 2 (ชลบุรี) ว่า เหตุเกิดเมื่อวันที่ 15 กุมภาพันธ์ 2566 เวลาประมาณ 15.48 น. สถานที่เกิดเหตุเป็นโรงงานรีไซเคิลกระดาษแห่งหนึ่ง ในพื้นที่ตําบลดงขี้เหล็ก อําเภอเมืองปราจีนบุรี จังหวัดปราจีนบุรี ลูกจ้างผู้เสียชีวิต ชื่อ นายพุทธิพงษ์ แย้มศรี มีหน้าที่อัดกระดาษประจําเครื่องอัดกระดาษ ขณะเกิดเหตุนายพุทธิพงษ์ฯ ได้นํากระดาษใส่จนเต็มหลุมแล้วเครื่องกําลังอัดกระดาษส่งเข้าไปเครื่องมัดลวด ซึ่งจะต้องนําฝาปิดใส่ลงในหลุมเพื่อส่งเข้าเครื่องปิดมัดกระดาษ แต่นายพุทธิพงษ์ฯ ได้ลงไปอยู่ในหลุมโดยไม่ปิดสวิตช์การทํางานของเครื่องอัด ทําให้เครื่องอัดเลื่อนมาอัดร่างของนายพุทธิพงษ์ฯ เพื่อนร่วมงานที่เห็นเหตุการณ์จึงปิดสวิตช์เครื่องและเข้าช่วยเหลือแต่ไม่สามารถช่วยชีวิตไว้ได้ อย่างไรก็ตาม ผมได้สั่งให้หน่วยงานสังกัดกระทรวงแรงงานจังหวัดปราจีนร่วมกันดําเนินการให้ความช่วยเหลือสิทธิประโยชน์ต่าง ๆ ที่ครอบครัว ญาติของลูกจ้างผู้เสียชีวิตพึงได้รับตามกฎหมายต่อไป
ด้าน นายนิยม สองแก้ว อธิบดีกรมสวัสดิการและคุ้มครองแรงงาน (กสร.) กล่าวเพิ่มเติมว่า พนักงานตรวจความปลอดภัย สํานักงานสวัสดิการและคุ้มครองแรงงานจังหวัดปราจีนบุรี และศูนย์ความปลอดภัยในการทํางานเขต 2 (ชลบุรี) ได้มีหนังสือเชิญนายจ้างและผู้ที่เกี่ยวข้องมาสอบข้อเท็จจริงเพิ่มเติม ในวันที่ 20 กุมภาพันธ์ 2566 ว่า นายจ้างมีการฝ่าฝืนไม่ปฏิบัติตามกฎหมายหรือพระราชบัญญัติความปลอดภัย อาชีวอนามัย และสภาพแวดล้อมในการทํางาน พ.ศ. 2554 และกฎกระทรวงกําหนดมาตรฐานในการบริหาร จัดการ และดําเนินการด้านความปลอดภัย อาชีวอนามัยและสภาพแวดล้อมในการทํางานเกี่ยวกับเครื่องจักร ปั้นจั่น และหม้อน้ํา พ.ศ.2564 หรือไม่ หากนายจ้างไม่ปฏิบัติตามกฎหมายดังกล่าว จะดําเนินการตามกฎหมายต่อไป ทั้งนี้ ขอเน้นย้ํานายจ้าง/สถานประกอบกิจการขอให้ปฏิบัติตามกฎหมายอย่างเคร่งครัด หากมีข้อสงสัยเกี่ยวกับการปฏิบัติตามกฎหมายความปลอดภัยในการทํางาน สามารถสอบถามข้อมูลเพิ่มเติมได้ที่ กองความปลอดภัยแรงงาน โทรศัพท์ 0 2448 9128-39 หรือโทรศัพท์สายด่วน 1506 กด 3 และ 1546
***************
รัฐบาลไทย-ข่าวทำเนียบรัฐบาล-​โฆษกรัฐบาลเผย ผลการสำรวจดัชนีการรับรู้การทุจริต ประจำปี 2565 ไทยอันดับโดยรวมดีขึ้น 9 อันดับจากปีก่อนหน้า อยู่ในอันดับ 101
วันพฤหัสบดีที่ 16 กุมภาพันธ์ 2566
​โฆษกรัฐบาลเผย ผลการสํารวจดัชนีการรับรู้การทุจริต ประจําปี 2565 ไทยอันดับโดยรวมดีขึ้น 9 อันดับจากปีก่อนหน้า อยู่ในอันดับ 101
และอยู่ในอันดับที่ 4 ของอาเซียน
วันนี้ (16 กุมภาพันธ์ 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า ผลการสํารวจดัชนีการรับรู้การทุจริต (Corruption Perceptions Index: CPI) ประจําปี 2565 ขององค์กรเพื่อความโปร่งใสนานาชาติ (Transparency International: TI) โดยประเทศไทยอยู่ในอันดับ 101 ของโลกจาก 180 ประเทศทั่วโลก มีคะแนนเพิ่มขึ้นเป็น 36 คะแนน ดีขึ้นจากปี 2564 ที่อยู่อันดับ 110 ได้ 35 คะแนน ถือเป็นอันดับที่ 4 ของกลุ่มประเทศอาเซียน
โฆษกประจําสํานักนายกรัฐมนตรี กล่าวว่า ปี 2565 ผลการสํารวจดัชนีการรับรู้การทุจริตของไทยเป็นการประเมินจาก 9 แหล่งข้อมูล โดย ไทยได้คะแนนเพิ่มขึ้นจากปีก่อนหน้า (พ.ศ. 2564) 2 แหล่ง คือ IMD World Competitiveness Yearbook (IMD) เพิ่มขึ้นจาก 39 เป็น 43 คะแนน และ World Economic Forum (WEF) เพิ่มขึ้นจาก 42 เป็น 45 คะแนน ในขณะที่แหล่งข้อมูลที่คะแนนคงที่มี 5 แหล่ง คือ 1) Varieties of Democracy Institute ที่ 26 คะแนน 2) Bertelsmann Foundation Transformation Index ที่ 37 คะแนน 3) Economist Intelligence Unit Country Risk Ratings ที่ 37 คะแนน 4) Global Insight Country Risk Ratings ที่ 35 คะแนน และ 5) PRS International Country Risk Guide ที่ 32 คะแนน ทั้งนี้ แหล่งข้อมูลที่ได้รับคะแนนลดลงจากปีก่อน 2 แหล่ง คือ The Political and Economic Risk Consultancy ลดลงจาก 36 เป็น 35 คะแนน และ World Justice Project Rule of Law Index ลดลงจาก 35 เป็น 34 คะแนน
โฆษกรัฐบาล กล่าวเพิ่มเติมว่า การรวบรวม CPI นั้นครอบคลุมการคอร์รัปชันของภาครัฐ อาทิ การติดสินบน การแปลงงบประมาณ (Diversion of public funds) เจ้าหน้าที่ใช้สํานักงานของรัฐเพื่อผลประโยชน์ส่วนตัวโดยไม่ต้องเผชิญกับผลที่ตามมา ความสามารถของรัฐในการควบคุมการทุจริตในภาครัฐ กฎหมายที่รับรองว่าเจ้าหน้าที่ของรัฐต้องเปิดเผยข้อมูลทางการเงินและผลประโยชน์ทับซ้อนที่อาจเกิดขึ้น และการคุ้มครองทางกฎหมายสําหรับผู้ที่รายงานกรณีการติดสินบนและการทุจริต เป็นต้น
“นายกฯ ให้ความสําคัญ และผลักดันการแก้ไขปัญหาการทุจริตคอร์รัปชันเป็นวาระแห่งชาติ โดยได้บรรจุแนวทางการแก้ไขไว้ในทุกระดับ ทั้งระดับชาติ จนไปถึงแผนระดับรอง เพื่อขับเคลื่อนการแก้ไขปัญหาการทุจริตอย่างจริงจัง และเป็นรูปธรรม พร้อมทั้งสั่งการ และกําชับให้แก้ปัญหาอย่างต่อเนื่องและจริงจังมาโดยตลอด รวมทั้งกําชับการทํางานของทุกหน่วยงาน ให้ทํางานด้วยความโปร่งใส และตรวจสอบได้ รวมทั้งสร้างการมีส่วนร่วมของทุกภาคส่วน จากการนําระบบดิจิทัลเข้ามาใช้ สร้างความตื่นตัวให้ภาคประชาชนในการจับตามองการดําเนินการของหน่วยงานภาครัฐ” นายอนุชาฯ กล่าว
รัฐบาลไทย-ข่าวทำเนียบรัฐบาล-​89-day no-burning rule to be put in place to curb haze and wildfire
วันพุธที่ 15 กุมภาพันธ์ 2566
15/02/2566
​89-day no-burning rule to be put in place to curb haze and wildfire
​89-day no-burning rule to be put in place to curb haze and wildfire
February 15, 2023, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha has closely followed up on haze and wildfire situation with great concern over PM2.5 particulates that may harm people’s health.
With the increasingly severe situation of wildfire in many areas as a result of drought, forest burning and exploitation, wildfire smoke spreads all over and produces fine particulate matter of PM2.5 that jeopardizes people’s health.
The Prime Minister ordered all concerned agencies to discuss and come up with responses and preventive measures. They are instructed to conduct after action review on wildfire situation according to different perspectives of each agency in a bid to prevent the damage of widespread wildfire to the environment, agricultural areas, and people’s properties, as well as to curb the rise of PM2.5 in the air. The Prime Minister ordered for the implementation of any measure possible to keep wildfire under control, and seek cooperation from all concerned localities to observe 89-day no-burning (of all kinds) rule during February 1 and April 30, 2023. Those who violate the rule will be penalized. Concerned agencies are also urged to work proactively to create public awareness. If the situation is not better, plan adjustment will be necessary to beef up related measures.
รัฐบาลไทย-ข่าวทำเนียบรัฐบาล-นายสรพงศ์ ไพฑูรย์พงษ์ รักษาการอธิบดีกรมเจ้าท่า เป็นประธานการประชุมคณะอนุกรรมการกลั่นกรองและพิจารณาอนุญาตการต่ออายุและการเปลี่ยนแปลงเงื่อนไขท้ายใบอนุญาตประกอบกิจการท่าเรือเดินทะเลฯ
วันพฤหัสบดีที่ 16 กุมภาพันธ์ 2566
นายสรพงศ์ ไพฑูรย์พงษ์ รักษาการอธิบดีกรมเจ้าท่า เป็นประธานการประชุมคณะอนุกรรมการกลั่นกรองและพิจารณาอนุญาตการต่ออายุและการเปลี่ยนแปลงเงื่อนไขท้ายใบอนุญาตประกอบกิจการท่าเรือเดินทะเลฯ
ครั้งที่ 3/2566
กองกํากับการพาณิชยนาวี จัดประชุมคณะอนุกรรมการกลั่นกรองและพิจารณาอนุญาตการต่ออายุและการเปลี่ยนแปลงเงื่อนไข ท้ายใบอนุญาตประกอบกิจการท่าเรือเดินทะเลฯ ครั้งที่ 3/2566
วันที่ 15 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เป็นประธานการประชุมคณะอนุกรรมการกลั่นกรองและพิจารณาอนุญาตการต่ออายุและการเปลี่ยนแปลงเงื่อนไขท้ายใบอนุญาตประกอบกิจการท่าเรือเดินทะเลฯ และการพิจารณาอนุญาตให้ผู้ประกอบการขนส่งทางทะเลซึ่งถือกรรมสิทธิ์เรือไทยเช่าและใช้เรืออื่นที่มิใช่เรือไทยในการขนส่งทางทะเล ครั้งที่ 3/2566 พร้อมด้วย นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย ณ ห้องประชุมชั้น 10 อาคาร 162 ปี กรมเจ้าท่า โดยมีนางน้ําทิพ เอกนิพิฐสริ ผู้อํานวยการกองกํากับการพาณิชยนาวี เป็นอนุกรรมการและเลขานุการ ตามคําสั่งกระทรวงคมนาคม ที่ 302/2564 ลงวันที่ 12 พฤษภาคม 2564 เรื่อง แต่งตั้งคณะอนุกรรมการกลั่นกรองและพิจารณาอนุญาตการต่ออายุ และการเปลี่ยนแปลงเงื่อนไขท้ายใบอนุญาตประกอบกิจการท่าเรือเดินทะเล และการพิจารณาอนุญาตให้ผู้ประกอบการขนส่งทางทะเล ซึ่งถือกรรมสิทธิ์เรือไทยเช่าและใช้เรืออื่นที่มิใช่เรือไทยในการขนส่งทางทะเล
โดยการประชุมคณะอนุกรรมการกลั่นกรองและพิจารณาอนุญาตการต่ออายุและการเปลี่ยนแปลงเงื่อนไขท้ายใบอนุญาตประกอบกิจการท่าเรือเดินทะเล ฯ และการพิจารณาอนุญาตให้ผู้ประกอบการขนส่งทางทะเลซึ่งถือกรรมสิทธิ์เรือไทย เช่าและใช้เรืออื่นที่มีใช่เรือไทยในการขนส่งทางทะเล ที่ประชุมฯได้ร่วมกันพิจารณาการขออนุญาตประกอบกิจการท่าเรือเดินทะเล ตามประกาศของคณะปฏิวัติ ฉบับที่ 58 จํานวน 1 ราย คือ บริษัท ปตท. น้ํามันและการค้าปลีก จํากัด (มหาชน) จังหวัดภูเก็ต รวมถึงร่วมพิจารณาการขอต่อใบอนุญาตให้ประกอบกิจการท่าเรือเดินทะเลตามประกาศของคณะปฏิวัติ ฉบับที่ 58 จํานวน 10 ราย เพื่อควบคุมและกํากับดูแลกิจการท่าเรือเดินทะเลขนาดใหญ่ ให้เป็นไปด้วยความเหมาะสมสอดคล้องกับนโยบายการพัฒนาพาณิชยนาวีของประเทศ
ทั้งนี้ รักษาการอธิบดีกรมเจ้าท่า ได้สั่งการให้พิจารณาเพิ่มเติมเงื่อนไขท้ายใบอนุญาตฯ เกี่ยวกับกรมธรรม์ประกันภัย หนังสือรับรองการตรวจสภาพท่า และหนังสือรับรองการปฏิบัติของท่าเรือเพื่อการรักษาความปลอดภัย (ISPS Code) โดยให้ผู้รับอนุญาตต้องเอาประกันภัยความรับผิดที่เกี่ยวกับการประกอบการกิจการท่าเรือ โดยขณะประกอบการกรมธรรม์ประกันภัยจะต้องมีผลและสามารถนํามาใช้บังคับกรณีเกิดความเสียหายในการประกอบกิจการและให้ใบอนุญาตนี้สิ้นผล หากปรากฏว่ากรมธรรม์ประกันภัยหมดอายุ และท่าเรือที่ได้รับอนุญาตจะต้องมีหนังสือรับรองการตรวจสภาพท่าและหนังสือรับรองการปฏิบัติของท่าเรือเพื่อการรักษาความปลอดภัย (ISPS Code) ที่มีอายุตลอดเวลาที่ได้รับอนุญาต
รัฐบาลไทย-ข่าวทำเนียบรัฐบาล-รองปลัดกระทรวงยุติธรรม หารือทวิภาคีร่วมกับกระทรวงยุติธรรมญี่ปุ่น เรื่อง แนวทางการดำเนินงานตามบันทึกข้อตกลงความร่วมมือระหว่างกระทรวงยุติธรรมไทยกับญี่ปุ่น
วันพฤหัสบดีที่ 16 กุมภาพันธ์ 2566
16/02/2566
รองปลัดกระทรวงยุติธรรม หารือทวิภาคีร่วมกับกระทรวงยุติธรรมญี่ปุ่น เรื่อง แนวทางการดําเนินงานตามบันทึกข้อตกลงความร่วมมือระหว่างกระทรวงยุติธรรมไทยกับญี่ปุ่น
รองปลัดกระทรวงยุติธรรม หารือทวิภาคีร่วมกับ ผู้ช่วยปลัดกระทรวงยุติธรรม กระทรวงยุติธรรมญี่ปุ่น เกี่ยวกับแนวทางการดําเนินงานตามบันทึกข้อตกลงความร่วมมือระหว่างกระทรวงยุติธรรมไทยกับกระทรวงยุติธรรมญี่ปุ่น ในสาขากฎหมายและการบริหารงานยุติธรรม
เมื่อวันที่ ๑๔ กุมภาพันธ์ ๒๕๖๖ ในห้วงการประชุมเตรียมการสําหรับการประชุมรัฐมนตรียุติธรรมอาเซียน - ญี่ปุ่น สมัยพิเศษ (Preparatory Meeting for the ASEAN-Japan Special Meeting of Justice Ministers) พันตํารวจโท ประวุธ วงศ์สีนิล รองปลัดกระทรวงยุติธรรม ได้เข้าร่วมหารือทวิภาคีร่วมกับ นางสาวโนริโกะ ชิบาตะ (Ms. Noriko Shibata) ผู้ช่วยปลัดกระทรวงยุติธรรม กระทรวงยุติธรรมญี่ปุ่น เกี่ยวกับแนวทางการขับเคลื่อนบันทึกข้อตกลงความร่วมมือระหว่างกระทรวงยุติธรรมไทยกับกระทรวงยุติธรรมญี่ปุ่น ในสาขากฎหมายและการบริหารงานยุติธรรม (Memorandum of Cooperation (MOC) between the Ministry of Justice of Japan and the Ministry of Justice of the Kingdom of Thailand in the Field of Legal and Justice Administration) ซึ่งได้ลงนามโดยรัฐมนตรีว่าการกระทรวงยุติธรรมของทั้งสองประเทศ เมื่อวันที่ ๑๓ ธันวาคม ๒๕๖๒ โดยทั้งสองฝ่ายเห็นพ้องที่จะเสริมสร้างความร่วมมือระหว่างกันในประเด็นสําคัญ อาทิ การพัฒนาแนวทางในการปฏิบัติต่อผู้กระทําผิด และการป้องกันการกระทําผิดซ้ํา ซึ่งอาจพิจารณาการจัดทําแผนงาน (Work Plan) ระยะ ๒ ปี เพื่อขับเคลื่อนการดําเนินงานภายใต้ MOC ให้เกิดผลเป็นรูปธรรม
ในโอกาสนี้ รองปลัดกระทรวงยุติธรรม ได้เสนอให้ทั้งสองฝ่ายพิจารณาแนวทางการส่งเสริมความร่วมมือในด้านการป้องกันอาชญากรรม โดยเฉพาะอย่างยิ่ง ความมั่นคงทางไซเบอร์ (cybersecurity) และการฟอกเงิน (money laundering) ผ่านสกุลเงินดิจิทัล เป็นต้น ซึ่งเป็นช่องทางและแหล่งทุนขององค์กรอาชญากรรม โดยฝ่ายญี่ปุ่นเห็นพ้องว่า การสืบพยานหลักฐานทางอิเล็กทรอนิกส์ เป็นเรื่องที่มีความท้าทายและประเด็นสําคัญในการป้องกันปราบปรามอาชญากรรมไซเบอร์ (cybercrime) ดังนั้น จึงยินดีที่ทั้งสองฝ่ายจะส่งเสริมความร่วมมือในเรื่องดังกล่าว
รัฐบาลไทย-ข่าวทำเนียบรัฐบาล-รองเลขาธิการนายกรัฐมนตรีฝ่ายการเมือง นายอนุชา ฯ พบหารือเอกอัครราชทูตแห่งสมาพันธรัฐสวิสประจำประเทศไทย กระชับความร่วมมือ ด้านสิ่งแวดล้อม เกษตรกรรม และการต่างประเทศเพื่อประชาชน
วันพฤหัสบดีที่ 16 กุมภาพันธ์ 2566
16/02/2566
รองเลขาธิการนายกรัฐมนตรีฝ่ายการเมือง นายอนุชา ฯ พบหารือเอกอัครราชทูตแห่งสมาพันธรัฐสวิสประจําประเทศไทย กระชับความร่วมมือ ด้านสิ่งแวดล้อม เกษตรกรรม และการต่างประเทศเพื่อประชาชน
รองเลขาธิการนายกรัฐมนตรีฝ่ายการเมือง นายอนุชา ฯ พบหารือเอกอัครราชทูตแห่งสมาพันธรัฐสวิสประจําประเทศไทย กระชับความร่วมมือ ด้านสิ่งแวดล้อม เกษตรกรรม และการต่างประเทศเพื่อประชาชน
วันนี้ (16 กุมภาพันธ์ 2566) เวลา 11.30 น. ณ ห้องรับรอง 1 ตึกบัญชาการ 1 ทําเนียบรัฐบาล นายเปโดร สวาห์เลน (H.E. Mr. Pedro Zwahlen) เอกอัครราชทูตแห่งสมาพันธรัฐสวิสประจําประเทศไทย พบหารือนายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี โดยทั้งสองฝ่ายได้หารือในประเด็นที่เป็นที่สนใจและเป็นประโยชน์ร่วมกัน ดังนี้
ปัญหาฝุ่นละอองขนาดเล็ก (pm 2.5) และการเปลี่ยนแปลงสภาพภูมิอากาศ และภาวะโลกร้อนที่ไทย สมาพันธรัฐสวิส และประชาคมโลกต้องเผชิญเหมือนกัน ซึ่งรัฐบาลของทั้งสองประเทศได้ลงนามข้อตกลงการดําเนินงานภายใต้ความตกลงปารีสร่วมกัน โดยเป็นการลงนามข้อตกลงถ่ายโอนคาร์บอนเครดิตร่วมกันเป็นคู่แรกของโลก และเป็นการเปิดโอกาสให้ทั้งสองประเทศดําเนินความร่วมมือภายใต้ความตกลงปารีส ข้อ 6.2 เพื่อจัดทํากรอบความร่วมมือโดยสมัครใจสําหรับการถ่ายโอนผลการลดก๊าซเรือนกระจกระหว่างประเทศ ซึ่ง “รถบัสไฟฟ้า” ถือเป็นความร่วมมือที่เป็นรูปธรรม และเปิดให้ภาคเอกชนเข้ามามีส่วนร่วมด้วย โดยทั้งสองฝ่ายยินดีเป็นอย่างยิ่งที่ความตกลงดังกล่าวดําเนินการจนเห็นผลเป็นรูปธรรม และพร้อมกระชับความร่วมมือ และเดินหน้าโครงการใหม่ๆ ในอนาคต ซึ่งรองเลขาธิการนายกรัฐมนตรีฯ ยินดีและพร้อมผลักดันเรื่องนี้เพิ่มเติมอย่างต่อเนื่อง เพื่อมุ่งสู่เป้าหมายการลดก๊าซเรือนกระจกภายในปี 2030 ในขณะที่เอกอัครราชทูตสมาพันธรัฐสวิส ฯ เห็นว่า ความร่วมมือดังกล่าวจะก่อให้เกิดประโยชน์กับทั้งสองฝ่าย โดยไทยจะได้รับความรู้การถ่ายทอดเทคโนโลยี รวมถึงได้รับประโยชน์จากการลงทุน เพื่อมุ่งสู่การเป็นศูนย์กลางการผลิตรถยนต์ไฟฟ้า และแบตเตอร์รี่
ทั้งนี้ เอกอัครราชทูตสมาพันธรัฐสวิส ฯ ยังได้นําเสนอโครงการความร่วมมือด้านการเกษตรแบบใหม่ลดการปล่อยก๊าซ โดยการใช้เทคโนโลยีเข้ามาช่วยเพื่อตรวจและวัดระดับปริมาณน้ํา เนื่องจากเห็นว่า เกษตรกรรมถือว่ามีความสําคัญต่อประเทศไทย ซึ่งรองเลขาธิการนายกรัฐมนตรีฯ ให้ความสนใจต่อโครงการนี้เป็นอย่างยิ่ง พร้อมขอให้เอกอัครราชทูตฯ หารือกับสํานักงานพัฒนาวิทยาศาสตร์และเทคโนโลยีแห่งชาติ (สวทช.) เพื่อจักได้กระชับความร่วมมือในเรื่องนี้ ให้เกิดผลเป็นรูปธรรมให้ได้โดยเร็ว ทั้งนี้ สวทช. มีหลายโครงการที่มุ่งขับเคลื่อนเพื่อความยั่งยืน ซึ่งประเทศไทยก็ได้มุ่งผลักดันการตระหนักรู้เกี่ยวกับโมเดลเศรษฐกิจ BCG (Bio-Circular-Green Economy Model) เพื่อความยั่งยืนมาตลอด ซึ่งสอดรับกับเป้าหมายกรุงเทพ (Bangkok goals on BCG Economy)
ในโอกาสนี้ เอกอัครราชทูตสมาพันธรัฐสวิส ฯ ยังได้กล่าวขอบคุณที่รัฐบาลมีมติอนุมัติเปิดสถานกงสุลกิตติมศักดิ์และแต่งตั้งกงสุลกิตติมศักดิ์สมาพันธรัฐสวิส ณ จังหวัดชลบุรี เพื่ออํานวยความสะดวกให้บริการด้านกงสุลแก่ชาวสมาพันธรัฐสวิส ฯ และครอบครัว รวมทั้งเชื่อว่าจะเป็นกลไกพัฒนาความสัมพันธ์ระดับประชาชนและความร่วมมือระหว่างไทยและสมาพันธรัฐสวิส ซึ่งจะก่อให้เกิดประโยชน์ร่วมกันของทั้งสองฝ่าย
รัฐบาลไทย-ข่าวทำเนียบรัฐบาล-นราพัฒน์ฯ ผช.รมต.กษ. ส่งเสริมการพัฒนาคุณภาพชีวิตคนพิการทางการเห็นด้านการเกษตร
วันพฤหัสบดีที่ 16 กุมภาพันธ์ 2566
นราพัฒน์ฯ ผช.รมต.กษ. ส่งเสริมการพัฒนาคุณภาพชีวิตคนพิการทางการเห็นด้านการเกษตร
นราพัฒน์ฯ ผช.รมต.กษ. ส่งเสริมการพัฒนาคุณภาพชีวิตคนพิการทางการเห็นด้านการเกษตร
นายนราพัฒน์ แก้วทอง ผู้ช่วยรัฐมนตรีประจํากระทรวงเกษตรและสหกรณ์ พร้อมด้วย นายสุรเดช สมิเปรม รองปลัดกระทรวงเกษตรและสหกรณ์ และผู้แทนจากกรมประมง กรมปศุสัตว์ กรมส่งเสริมการเกษตร ร่วมประชุมหารือแนวทางการส่งเสริมและพัฒนาคุณภาพชีวิตคนพิการทางการเห็นด้านการเกษตร ร่วมกับนายกสมาคมคนตาบอดไทย เพื่อให้คนพิการทางการเห็นมีส่วนร่วมดําเนินกิจกรรมทางเศรษฐกิจและสังคม โดยมุ่งเน้นการพัฒนา 3 ด้านหลัก ได้แก่ 1) การส่งเสริมและสนับสนุนให้คนพิการทําการเกษตรแบบ “เศรษฐกิจพอเพียง” ในการเลี้ยงสัตว์ เพาะปลูกพืช และเลี้ยงสัตว์น้ํา 2) การส่งเสริมการรวมกลุ่มของคนพิการในรูปแบบสหกรณ์ และ 3) การจัดตั้งศูนย์เรียนรู้ด้านการเกษตรสําหรับคนพิการ
ผู้ช่วยรัฐมนตรีประจํากระทรวงเกษตรและสหกรณ์ เปิดเผยว่า การหารือในวันนี้เป็นจุดเริ่มต้นที่ดีในการให้ความช่วยเหลือในอาชีพเกษตรกรรมและพัฒนาชีวิตให้กับคนพิการด้านการมองเห็น โดยได้มอบหมายให้หน่วยงานที่เกี่ยวข้อง ได้แก่ กรมประมง กรมปศุสัตว์ กรมส่งเสริมการเกษตร และกรมส่งเสริมสหกรณ์ ประสานงานกับทางสมาคมอย่างใกล้ชิดเพื่อขับเคลื่อนโครงการให้เกิดผลเป็นรูปธรรม โดยเฉพาะเรื่องการจัดหาพันธุ์พืช สัตว์ และประมง สําหรับประเด็นเรื่องการจัดตั้งศูนย์เรียนรู้ด้านการเกษตรสําหรับคนพิการ อาจขอให้ทางสมาคมพิจารณาดําเนินการหารือในรายละเอียดเพิ่มเติมร่วมกับกรมส่งเสริมการเกษตร เนื่องจากกระทรวงเกษตรและสหกรณ์มีศูนย์การเรียนรู้ด้านการเกษตรในทุกจังหวัดทั่วประเทศ ซึ่งสามารถบูรณาการความร่วมมือและต่อยอดศูนย์การเรียนรู้สําหรับคนพิการเพิ่มขึ้นด้วย
รัฐบาลไทย-ข่าวทำเนียบรัฐบาล-กรมทางหลวงชนบท แจ้งปิดเบี่ยงช่องจราจรบนสะพานข้ามคลองพระอุดม ถนนชัยพฤกษ์ (ฝั่งขาเข้ามุ่งหน้าสะพานพระราม 4)
วันพฤหัสบดีที่ 16 กุมภาพันธ์ 2566
กรมทางหลวงชนบท แจ้งปิดเบี่ยงช่องจราจรบนสะพานข้ามคลองพระอุดม ถนนชัยพฤกษ์ (ฝั่งขาเข้ามุ่งหน้าสะพานพระราม 4)
และปิดทางกลับรถใต้สะพานข้ามคลองพระอุดม (ฝั่งซอยทางเข้าถนนหอการค้าไทย) ระหว่างวันที่ 1 มีนาคม - 30 เมษายน 2566 ช่วงเวลา 10.00 น. - 14.00 น.
กรมทางหลวงชนบท (ทช.) กระทรวงคมนาคม โดยสํานักก่อสร้างสะพาน จะทําการปิดเบี่ยง ช่องจราจรบนสะพานข้ามคลองพระอุดม ถนนชัยพฤกษ์ (ฝั่งขาเข้ามุ่งหน้าสะพานพระราม 4) จํานวน 1 ช่องทางซ้าย และปิดทางกลับรถใต้สะพานข้ามคลองพระอุดม (ฝั่งซอยทางเข้าถนนหอการค้าไทย) เพื่อดําเนินการติดตั้งคานคอนกรีตรูปกล่องหล่อสําเร็จ สะพานข้ามคลองพระอุดม ซึ่งเป็นส่วนหนึ่งของโครงการขยายถนนชัยพฤกษ์ จังหวัดนนทบุรี ระยะทาง 6.892 กิโลเมตร ทั้งนี้ ทช. จะเริ่มดําเนินการปิดเบี่ยง ตั้งแต่วันที่ 1 มีนาคม - 30 เมษายน 2566 ช่วงเวลา 10.00 น. - 14.00 น. ประชาชนสามารถใช้ทางกลับรถบริเวณทางแยกต่างระดับถนนชัยพฤกษ์ตัดกับถนนราชพฤกษ์ทดแทนได้ รวมถึงประชาชนที่มีบ้านเรือนอาศัยอยู่บริเวณดังกล่าวยังคงสามารถใช้ทางคู่ขนาน เข้า - ออก ได้
ทช. ขอความร่วมมือให้ผู้ใช้เส้นทางโปรดสังเกตป้ายจราจร รวมถึงปฏิบัติตามป้ายเตือนป้ายแนะนํา อย่างเคร่งครัด เพื่อความสะดวกปลอดภัยในการเดินทางและขออภัยในความไม่สะดวกมา ณ โอกาสนี้
รัฐบาลไทย-ข่าวทำเนียบรัฐบาล-กรมเจ้าท่า เตรียมความพร้อมก่อนรับการตรวจประเมินประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS)
วันพฤหัสบดีที่ 16 กุมภาพันธ์ 2566
กรมเจ้าท่า เตรียมความพร้อมก่อนรับการตรวจประเมินประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS)
...
กรมเจ้าท่า เตรียมความพร้อมก่อนรับการตรวจประเมินประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS)
นายสรพงศ์ ไพฑูรย์พงษ์ รองปลัดกระทรวงคมนาคม รักษาราชการแทนอธิบดีกรมเจ้าท่า มอบหมายให้นายภูริพัฒน์ ธีระกุลพิศุทธิ์ รองอธิบดีกรมเจ้าท่า ด้านปลอดภัย เป็นประธานประชุมเตรียมความพร้อมก่อนรับการตรวจประเมินประเทศสมาชิกองค์การทางทะเลระหว่างประเทศภาคบังคับ (IMO Member State Audit Scheme : IMSAS) เพื่อให้ประเทศไทยได้ประโยชน์สูงสุดในการเตรียมความพร้อมรับการตรวจประเมิน โดยมีผู้แทนจากหน่วยงานที่เกี่ยวข้องเข้าร่วมประชุม เมื่อวันที่ 15 กุมภาพันธ์ 2566
ประเทศไทยในฐานะสมาชิกขององค์การทางทะเลระหว่างประเทศ (International Maritime Organization : IMO) มีพันธกรณีต้องรับการตรวจประเมินจาก IMO ในอนุสัญญาที่ประเทศไทยเข้าเป็นภาคี จํานวน 6 ฉบับ ประกอบด้วย อนุสัญญา SOLAS อนุสัญญา MARPOL (เฉพาะภาคผนวกที่ 1 และ 2) อนุสัญญา LOADLINE อนุสัญญา TONNAGE อนุสัญญา CORLEG และอนุสัญญา STCW ให้เป็นไปตามประมวลข้อบังคับว่าด้วยการอนุวัติการตรวจตราสารขององค์การทางทะเลระหว่างประเทศ (IMO Instruments Implementation Code : III Code) ประกอบด้วย ประเด็นโดยรวม (Common Area) รัฐเจ้าของธง (Flag State Implementation) รัฐชายฝั่ง (Coastal State Implementation) และรัฐเจ้าของท่าเรือ (Port State Implementation) โดยมีกําหนดรับการตรวจประเมินจาก IMO ระหว่างวันที่ 20 – 27 กุมภาพันธ์ 2566
สําหรับหน่วยงานที่มีภารกิจสําคัญในการกํากับ ดูแลความปลอดภัยของการเดินเรือ การขนส่งทางทะเลและการปกป้องคุ้มครองสิ่งแวดล้อมทางทะเล ซึ่งอยู่ในขอบเขตของการตรวจประเมิน จํานวน 16 หน่วยงาน ได้แก่ กระทรวงคมนาคม กระทรวงการต่างประเทศ กระทรวงดิจิทัลเพื่อเศรษฐกิจและสังคม ศูนย์อํานวยการรักษาผลประโยชน์ของชาติทางทะเล กองทัพเรือ สํานักงานคณะกรรมการกฤษฎีกา สํานักงาน กสทช. สํานักงบประมาณ สํานักงานคณะกรรมการค้นหาและช่วยเหลืออากาศยานและเรือที่ประสบภัย กรมเจ้าท่า กรมทรัพยากรทางทะเลและชายฝั่ง กรมอุตุนิยมวิทยา กรมควบคุมมลพิษ กรมโรงงานอุตสาหกรรม กรมป้องกันและบรรเทาสาธารณภัย และกรมอุทกศาสตร์ กองทัพเรือ ซึ่งหน่วยงานทั้งหมดได้รับทราบกําหนดการตรวจประเมินและเตรียมความพร้อมรับการตรวจอย่างต่อเนื่อง โดยประเด็นการตรวจประเมินประกอบด้วย การจัดทํากลยุทธ์ระดับประเทศในการขับเคลื่อนการดําเนินการให้เป็นไปตามแผนและเป้าหมายที่กําหนด การกํากับดูแลการดําเนินการโดยคณะกรรมการแห่งชาติ เพื่อประสานงานกับ IMO การลงนามบันทึกความร่วมมือแลกเปลี่ยนและเชื่อมโยงข้อมูลด้านอุตุนิยมวิทยา การฝึกอบกรมให้กับเรือไทยเพื่อเพิ่มขีดความสามารถในการเก็บข้อมูลตรวจอากาศทางทะเล การขยายสถานี Navtex เพื่อให้บริการข่าวสารด้านการเดินเรือ จังหวัดสุราษฎร์ธานี ครอบคลุมพื้นที่ชายฝั่งทะเลอั่วไทยและอันดามัน การฝึกซ้อมการค้นหาและช่วยเหลืออากาศยานประสบภัย การตั้งสํานักงานสืบสวนอุบัติเหตุทางน้ํา เพื่อให้การสอบสวนอุบัติเหตุทางน้ําเป็นอิสระ และการตั้งกลุ่มมาตรฐานความปลอดภัยสินค้าและสินค้าอันตราย เพื่อกําหนดการกํากับ ดูแลความปลอดภัยระหว่างการขนส่งสินค้าทางเรือ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ ยินดี ภาคเอกชนญี่ปุ่นเชื่อมั่นศักยภาพทางเศรษฐกิจของไทย วางแผนขยายการลงทุนต่อเนื่อง พร้อมมั่นใจเศรษฐกิจไทยปี 2566 เติบโตได้ดีจากการฟื้นตัวของภาคการท่องเที่ยว
วันศุกร์ที่ 17 กุมภาพันธ์ 2566
17/02/2566
โฆษกรัฐบาลเผย นายกฯ ยินดี ภาคเอกชนญี่ปุ่นเชื่อมั่นศักยภาพทางเศรษฐกิจของไทย วางแผนขยายการลงทุนต่อเนื่อง พร้อมมั่นใจเศรษฐกิจไทยปี 2566 เติบโตได้ดีจากการฟื้นตัวของภาคการท่องเที่ยว
โฆษกรัฐบาลเผย นายกฯ ยินดี ภาคเอกชนญี่ปุ่นเชื่อมั่นศักยภาพทางเศรษฐกิจของไทย วางแผนขยายการลงทุนต่อเนื่อง พร้อมมั่นใจเศรษฐกิจไทยปี 2566 เติบโตได้ดีจากการฟื้นตัวของภาคการท่องเที่ยว
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานผลสํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทย ประจําครึ่งปีหลัง พ.ศ. 2565 ซึ่งจัดทําโดยหอการค้าญี่ปุ่น-กรุงเทพฯ (Japanese chamber of commerce, Bangkok: JCCB) พร้อมทั้งยินดีที่ภาคเอกชนญี่ปุ่นยังคงให้ความเชื่อมั่นต่อศักยภาพทางเศรษฐกิจของไทย รวมทั้งมีแผนที่จะขยายการลงทุนมากขึ้น โดยคาดการณ์ GDP ปี 2566 จะเติบโตมากขึ้นจากภาคการท่องเที่ยวที่ฟื้นตัวต่อเนื่อง
โฆษกประจําสํานักนายกรัฐมนตรี กล่าวเพิ่มเติมว่า จากผลการสํารวจฯ คาดการณ์ว่า ดัชนีแนวโน้มเศรษฐกิจ (Diffusion Index: DI) ในช่วงครึ่งแรกของปี 2566 จะอยู่ที่ 28 สูงขึ้นจากช่วงครึ่งหลังของปี 2565 ซึ่งอยู่ที่ 21 โดยผู้ประกอบการญี่ปุ่นคาดว่า การเพิ่มขึ้นของนักท่องเที่ยวขาเข้าจะส่งผลดีต่อเศรษฐกิจ และปัญหาการขาดแคลนวัตถุดิบและชิ้นส่วนจะได้รับการแก้ไข นอกจากนี้ ผู้ประกอบการญี่ปุ่นร้อยละ 33 มีแนวโน้มจะขยายกิจการ และอาจย้ายฐานจากประเทศอื่นมายังประเทศไทย อย่างไรก็ดี ผู้ประกอบการญี่ปุ่นยังคงมองว่า ปัญหาราคาพลังงานสูง เงินเฟ้อ และดอกเบี้ยเป็นอุปสรรคสําคัญต่อการดําเนินธุรกิจ
ทั้งนี้ หอการค้าญี่ปุ่น-กรุงเทพฯ สํารวจแนวโน้มทางเศรษฐกิจของบริษัทร่วมทุนญี่ปุ่นในประเทศไทยเป็นประจําทุกปี ปีละ 2 ครั้ง โดยในครั้งนี้ได้ทําการสํารวจบริษัทสมาชิก ระหว่างวันที่ 29 พฤศจิกายน - 23 ธันวาคม 2565 โดยรายงานการสํารวจนี้ ถือเป็นการสํารวจเดียวที่สะท้อนสภาพธุรกิจของบริษัทร่วมทุนญี่ปุ่นในประเทศไทยได้อย่างครอบคลุม และเป็นประโยชน์ต่อรัฐบาลไทยในการปรับปรุงและแก้ปัญหาที่เป็นอุปสรรคต่อการลงทุนของภาคเอกชนญี่ปุ่น ซึ่งมีสัดส่วนการลงทุนในประเทศไทยเป็นลําดับต้น ๆ
“นายกรัฐมนตรีขอบคุณทุกหน่วยงานที่เกี่ยวข้องที่ได้ขานรับแนวนโยบายของรัฐบาลบูรณาการการทํางานส่งเสริมและผลักดันให้เกิดการลงทุนจากต่างประเทศมาอย่างต่อเนื่อง ตลอดจนร่วมกันสร้างสภาพแวดล้อม ศักยภาพที่เอื้อต่อการลงทุน สร้างความเชื่อมั่นในเศรษฐกิจไทย ซึ่งเป็นส่วนสําคัญที่ดึงดูดการลงทุนจากต่างประเทศมหาศาล โดยในปี 2565 มีมูลค่าการลงทุนจากต่างประเทศ สูงถึง 433,971 ล้านบาท เพิ่มขึ้นร้อยละ 36 จากปี 2564 ทั้งนี้ นายกรัฐมนตรีกําชับทุกหน่วยงานเร่งแก้ปัญหาและลดอุปสรรคต่อการลงทุน พร้อมทั้งสร้างสภาพแวดล้อมที่เอื้อต่อการลงทุน สนับสนุนการแข่งขันของประเทศในภูมิภาค” นายอนุชาฯ กล่าว
รัฐบาลไทย-ข่าวทำเนียบรัฐบาล-“ดีอีเอส” เร่งยกระดับไซเบอร์ซิเคียวริตี้ หลังพบแฮกเกอร์โจมตีเว็บไซต์ราชการกว่า 30 ล้าน URL
วันศุกร์ที่ 17 กุมภาพันธ์ 2566
“ดีอีเอส” เร่งยกระดับไซเบอร์ซิเคียวริตี้ หลังพบแฮกเกอร์โจมตีเว็บไซต์ราชการกว่า 30 ล้าน URL
“ดีอีเอส” เร่งยกระดับไซเบอร์ซิเคียวริตี้ หลังพบแฮกเกอร์โจมตีเว็บไซต์ราชการกว่า 30 ล้าน URL
นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส)กล่าวถึงผลการประชุมคณะกรรมการไซเบอร์ซีคิวริตี้พบในช่วงปีที่ผ่านมามีปัญหาภัยคุกคามทางไซเบอร์เกิดขึ้นกับหน่วยงานในประเทศไทยกว่า500รายการส่วนใหญ่เป็นการโจมตีในรูปแบบการแฮกเว็บไซต์ประมาณ2ใน3ของการโจมตีทั้งหมดซึ่งในจํานวนนี้พบว่าหน่วยงานการศึกษาตกเป็นเป้าหมายการโจมตีมากที่สุดรองลงมาหน่วยงานสาธารณสุขและองค์กรปกครองส่วนท้องถิ่นตามลําดับรวมทั้งยังพบหน่วยงานราชการทั้ง20กระทรวงโดนการแฮกเว็บไซต์และถูกโจมตีข้อมูลด้วยการฝังสคริปต์โฆษณาเว็บไซต์ การพนันออนไลน์มากถึง30ล้านURLเพื่อหวังผลการค้นหาผ่านGOOGLEด้วยKEYWORDที่เกี่ยวกับการพนันออนไลน์เชื่อมโยงกับเว็บไซต์ของหน่วยงานราชการต่างๆ
ทั้งนี้ทางสกมช.ได้นําเสนอมาตรการทั้งระยะสั้นและระยะยาวต่อคณะรัฐมนตรีในการเข้าไปแก้ปัญหาตรงจุดนี้ให้รวดเร็วยิ่งขึ้นรวมทั้งติดตามและสนับสนุนการแก้ไขปัญหาของกระทรวงต่างๆเพื่อทําให้สถิติการถูกโจมตีลดลงอย่างต่อเนื่องซึ่งจากการตรวจสอบในขณะนี้ยังไม่พบรายงานความเสียหายที่เกิดขึ้นจากการถูกโจมตีระบบไซเบอร์
นายชัยวุฒิยังกล่าวทิ้งท้ายและฝากเตือนประชาชนว่าขณะนี้มีกลุ่มอาชญากรรมทางไซเบอร์ทําการล่อลวงประชาชนด้วยกลวิธีต่างๆทั้งการสร้างเว็บไซต์ปลอม การเผยแพร่มัลแวร์แอปดูดเงินการส่งอีเมลด้วยการปลอมโดเมนผู้ส่งการส่งSMSปลอมแปลงผู้ส่งและใช้ไลน์Accountปลอมเป็นหน่วยงานรัฐหรือบริษัทเอกชนต่างๆ ซึ่งส่งผลกระทบทําให้ประชาชนเกิดความเสียหายจํานวนมากทางดีอีเอสโดยสกมช.ได้ทําการตรวจสอบการกระทําผิดและรวบรวมหลักฐานส่งให้ผู้ให้บริการที่เกี่ยวข้องเพื่อยุติการให้บริการโดเมนปิดให้บริการเว็บไซต์(take down) และปิดaccountไลน์ที่พบการกระทําทุจริตต่างๆได้ทั้งหมดตามที่ได้ตรวจพบหรือได้รับแจ้งจากหน่วยงานที่เกี่ยวข้อง
สําหรับประชาชนพบเห็นการหลอกลวงทั้งSMSหลอกลวงเว็บไซต์ปลอมหรือผู้ที่มีข้อมูลเว็บพนันออนไลน์สามารถแจ้งกับกระทรวงดิจิทัลฯได้ที่1212หรือhttps://facebook.com/DESMonitorเพจอาสาจับตาออนไลน์หรือแจ้งได้ที่[emailprotected]เพื่อปฏิบัติการสกัดกั้นอาชญากรทางไซเบอร์ต่อไป
___________________
รัฐบาลไทย-ข่าวทำเนียบรัฐบาล-รมว.ดีอีเอส ร่วมงานสถาปนา 'กอ.รมน.' ครบรอบ 15 ปี
วันศุกร์ที่ 17 กุมภาพันธ์ 2566
รมว.ดีอีเอส ร่วมงานสถาปนา 'กอ.รมน.' ครบรอบ 15 ปี
รมว.ดีอีเอส ร่วมงานสถาปนา 'กอ.รมน.' ครบรอบ 15 ปี
วันนี้(17ก.พ.66) นายชัยวุฒิธนาคมานุสรณ์รัฐมนตรีว่าการกระทรวงดิจิทัลเพื่อเศรษฐกิจและสังคม(ดีอีเอส) ร่วมงานวันสถาปนากองอํานวยการรักษาความมั่นคงภายในราชอาณาจักร(กอ.รมน.)ครบรอบ15ปีโดยมีพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมในฐานะผู้อํานวยการรักษาความมั่นคงภายในราชอาณาจักร(ผอ.รมน.)เป็นประธานในพิธีณห้องอเนกประสงค์ชั้น1กองอํานวยการรักษาความมั่นคงภายในราชอาณาจักร(กอ.รมน.)สวนรื่นฤดีถนนนครราชสีมาเขตดุสิตกรุงเทพฯ
___________________
รัฐบาลไทย-ข่าวทำเนียบรัฐบาล-​“ทิพานัน” ขอบคุณประชาชนร่วมฟังอภิปราย เชื่อปชช.เห็น นายกฯมีสปิริต  สุจริต เคารพกระบวนการยุติธรรม   ใครทำผิดไม่มีละเว้น ยันปฏิรูปประเทศเป็นรูปธรรม
วันศุกร์ที่ 17 กุมภาพันธ์ 2566
17/02/2566
​“ทิพานัน” ขอบคุณประชาชนร่วมฟังอภิปราย เชื่อปชช.เห็น นายกฯมีสปิริต  สุจริต เคารพกระบวนการยุติธรรม   ใครทําผิดไม่มีละเว้น ยันปฏิรูปประเทศเป็นรูปธรรม
​“ทิพานัน” ขอบคุณประชาชนร่วมฟังอภิปราย เชื่อปชช.เห็น นายกฯมีสปิริต  สุจริต เคารพกระบวนการยุติธรรม   ใครทําผิดไม่มีละเว้น ยันปฏิรูปประเทศเป็นรูปธรรม ผ่านความสําเร็จผลักดันกฎหมาย 5 ฉบับสร้างความเป็นธรรมในสังคม
วันที่ 17 กุมภาพันธ์ 2566 น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยว่า ต้องขอบคุณประชาชนที่ร่วมฟังการอภิปรายทั่วไปแบบไม่ลงมติ ตามรัฐธรรมนูญมาตรา 152 ตลอด 2 วันที่ผ่านมา ซึ่ง พล.อ.ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม พร้อมด้วยคณะรัฐมนตรี ได้เตรียมข้อมูลมาชี้แจงผู้อภิปรายได้อย่างชัดเจน ในประเด็นที่ฝ่ายค้านอาจมีความเข้าใจคลาดเคลื่อนจากความเป็นจริงได้อย่างครบถ้วน ที่สําคัญคือท่าทีของพล.อ.ประยุทธ์ ยืนยันชัดเจนในการทําหน้าที่ ไม่เอื้อประโยชน์ให้กับผู้ใด และพล.อ.ประยุทธ์ได้ย้ําในที่ประชุมสภาฯว่า “คนไม่ดีต้องถูกลงโทษตามกฎหมาย” ทุกคนอยู่ภายใต้กฎหมายเดียวกัน หากมีการกระทําความผิดไม่มีการละเว้น เราต้องทําให้กฎหมายเป็นกฎหมาย ต้องเคารพในกระบวนการยุติธรรมของประเทศ ซึ่งตรงนี้เชื่อว่า ประชาชนที่ติดตามการอภิปรายจะเห็นถึงสปิริตของผู้นําและสุจริตใจ ในการบริหารประเทศแน่นอน
น.ส.ทิพานัน กล่าวว่า ทั้งนี้พล.อ.ประยุทธ์ยังพร้อมเดินหน้าปฏิรูปประเทศด้านต่างๆ โดยได้ผลักดันกฎหมายที่สร้างความเป็นธรรมให้กับสังคม 5 ฉบับ พระราชบัญญัติมาตรการป้องกันการกระทําความผิดซ้ําในความผิดเกี่ยวกับเพศหรือที่ใช้ความรุนแรง พ.ศ. 2565 พระราชบัญญัติกําหนดระยะเวลาดําเนินงานในกระบวนการยุติธรรม พ.ศ. 2565 ซึ่งจะทําให้ประชาชนได้รับความยุติธรรมโดยไม่ล่าช้า พระราชบัญญัติว่าด้วยการปรับเป็นพินัย พ.ศ. 2565 กําหนดให้ผู้ที่ผ่าฝืนหรือไม่ปฏิบัติตามกฎหมายที่ไม่ใช่ความผิดร้ายแรง ชําระค่าปรับตามที่กําหนด โดยไม่เป็นโทษอาญา ไม่มีการจําคุกหรือกักขังแทนค่าปรับ ไม่มีการลงบันทึกประวัติอาชญากรรม พระราชบัญญัติป้องกันและปราบปรามการทรมานและการกระทําให้บุคคลสูญหาย พ.ศ. 2565 แก้ปัญการกระทําทรมาน และการกระทําให้บุคคลสูญหาย ขจัดปัญหาการละเมิดสิทธิมนุษยชน และพระราชบัญญัติป้องกันและปราบปรามการฟอกเงิน (ฉบับที่ 6) พ.ศ. 2565 เพื่ออุดช่องโหว่ของกฎหมาย ที่ไม่มีบทบัญญัติคุ้มครองผู้เสียหายในความผิดมูลฐาน
“จะเห็นได้ว่า พล.อ.ประยุทธ์มีผลงานในการปฏิรูปประเทศอย่างเป็นรูปธรรม ควบคู่ไปกับการขับเคลื่อนการพัฒนาทางด้านเศรษฐกิจ ตามนโยบายThailand 4.0 ที่มุ่งสนับสนุนการดําเนินธุรกิจที่รับผิดชอบสิ่งแวดล้อม หลังจากนี้จะเดินหน้าพัฒนาประเทศ ให้เจริญก้าวหน้าทัดเทียมอารยประเทศ”น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมเจ้าท่า เร่งขุดลอกเพื่อดูแลประชาชน
วันศุกร์ที่ 17 กุมภาพันธ์ 2566
กรมเจ้าท่า เร่งขุดลอกเพื่อดูแลประชาชน
...
กรมเจ้าท่า เร่งขุดลอก เพื่อดูแลประชาชนตามนโยบายคมนาคม
ตามนโยบายรัฐบาล และกระทรวงคมนาคม โดยรัฐมนตรีว่าการกระทรวงคมนาคม (นายศักดิ์สยาม ชิดชอบ) และรัฐมนตรีช่วยว่าการกระทรวงคมนาคม (ดร.อธิรัฐ รัตนเศรษฐ) ได้มอบหมายให้กรมเจ้าท่า ดําเนินการขุดลอก พัฒนาและบํารุงรักษาร่องน้ําทางเรือเดิน เพื่อความสะดวกและปลอดภัย เพิ่มประสิทธิภาพในการเดินเรือ ส่งเสริมอาชีพประมงและการท่องเที่ยว
นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เปิดเผยว่า ได้มอบหมายให้นายวิเชียร เปมานุกรรักษ์ รองอธิบดีกรมเจ้าท่า (ด้านปฏิบัติการ) ควบคุม กํากับ สํานักพัฒนาและบํารุงรักษาทางน้ํา ให้เป็นไปตามนโยบายและแผนงาน เพื่อช่วยเหลือประชาชน โดยมีความคืบหน้าผลการดําเนินงานของสํานักงานพัฒนาและบํารุงรักษาทางน้ําที่ 3 และสํานักงานพัฒนาและบํารุงรักษาทางน้ําที่ 4 ดังนี้
สํานักงานพัฒนาและบํารุงรักษาทางน้ําที่ 3 ได้เปิดหน่วยปฏิบัติงานขุดลอกร่องน้ําคลองย่านซื่อ ต.ขอนคลาน อ.ทุ่งหว้า จ.สตูล โดยใช้เรือเจ้าท่า ข.5 และเรือเจ้าท่า 25 เพื่อแก้ไขปัญหาความเดือดร้อนให้กับผู้ใช้ร่องน้ําทางเรือเดินเนื่องจากไม่สามารถนําเรือเข้า - ออกร่องน้ําได้ตลอดเวลา ขุดลอกจาก กม.-0+650 ถึง กม. -2+150 รวมระยะทาง 1,500 เมตร ความกว้างก้นร่อง 40 เมตร ความลึก 1.90 เมตร (จากระดับน้ําลงต่ําสุด) ปริมาณวัสดุขุดลอก 150,838 ลบ.ม.ขณะนี้ดําเนินการได้ปริมาณขุดลอก 1,300 ลูกบาศก์เมตร รวมปริมาณสะสม 76,310 ลูกบาศก์เมตร คิดเป็นร้อยละ 52 ผลที่ได้จากการขุดลอกเรือสามารถเข้า - ออกร่องน้ําได้ตลอดเวลา เรือสามารถหลบคลื่นลมมรสุม ส่งเสริมอาชีพประมงและการท่องเที่ยวในพื้นที่และบริเวณใกล้เคียง - บํารุงรักษาร่องน้ําลดสิ่งกีดขวางเพิ่มพื้นที่ระบายน้ํา แก้ปัญหาอุทกภัยในพื้นที่ตําบลขอนคลาน ซึ่งโครงการดังกล่าวจะมีประชาชนได้รับประโยชน์จากการขุดลอกประมาณ 150 ครัวเรือน เรือขนาด 10 ตันกรอส เป็นเรือประมงพื้นบ้านแบบเพลาใบจักรยาว ประมาณ 120 ลํา สามารถเข้าออกร่องน้ําได้สะดวกและปลอดภัยช่วยส่งเสริมเศรษฐกิจชุมชนและการท่องเที่ยว
สํานักงานพัฒนาและบํารุงรักษาทางน้ําที่ 4 กรมเจ้าท่า จัดประชาสัมพันธ์ “รับฟังความคิดเห็นโครงการขุดลอก” บริเวณร่องน้ําคลองควายกลางและคลองควายใหญ่ อําเภอควนขนุน จังหวัดพัทลุง โดยมี ผู้ใหญ่บ้านหมู่ที่ 4 ตําบลทะเลน้อย ผู้แทนเขตห้ามล่าสัตว์ป่าทะเลน้อย และประชาชนผู้มีส่วนได้ส่วนเสีย เข้าร่วมรับฟังการประชาสัมพันธ์ และเปิดโอกาสให้ประชาชนได้สอบถามหรือข้อเสนอแนะต่างๆ พร้อมได้ชี้แจงอธิบาย ตอบข้อซักถามต่างๆ โดยประชาชนได้ร่วมตอบแบบสอบถาม และ พึงพอใจต่อโครงการ ร้อยละ 100 และได้ร่วมรณรงค์การ ลด ละ เลิก การใช้พลาสติก และรณรงค์ ไม่ทิ้งขยะลงใน แม่น้ํา ลําคลอง ทะเลสาบ และ ในที่สาธารณะต่างๆ ซึ่งโครงการดังกล่าวจะมีประชาชนได้รับประโยชน์จากการขุดลอกประมาณ 2,037 ครัวเรือน
เรือขนาด 10 ตันกรอส ประมาณ 150 ลํา สามารถเข้าออกร่องน้ําได้สะดวกและปลอดภัยช่วยส่งเสริมเศรษฐกิจชุมชนและการท่องเที่ยวอย่างยั่งยืน
รัฐบาลไทย-ข่าวทำเนียบรัฐบาล-พม. รุดช่วยคนไทยประสบภัยแผ่นดินไหวในตุรกี หลังเดินทางกลับถึงไทย
วันศุกร์ที่ 17 กุมภาพันธ์ 2566
พม. รุดช่วยคนไทยประสบภัยแผ่นดินไหวในตุรกี หลังเดินทางกลับถึงไทย
พม. รุดช่วยคนไทยประสบภัยแผ่นดินไหวในตุรกี หลังเดินทางกลับถึงไทย
วันนี้ (17 ก.พ. 66) นางอภิญญา ชมภูมาศ ผู้ตรวจราชการกระทรวงการพัฒนาสังคมและความมั่นคงของมนุษย์ (พม.) เปิดเผยว่า วานนี้ (16 ก.พ. 66) เวลา 21.00 น. ตนพร้อมด้วยนายกิตติ อินทรกุล รองอธิบดีกรมพัฒนาสังคมและสวัสดิการ นําทีมเจ้าหน้าที่กระทรวง พม. ให้ความช่วยเหลือเยียวยาทันทีแก่คนไทยได้รับผลกระทบจากเหตุภัยพิบัติแผ่นดินไหวในตุรกีที่เดินทางกลับถึงประเทศไทย ณ ท่าอากาศยานทหาร 2 (บน.6) ดอนเมือง กรุงเทพฯ
นางอภิญญา กล่าวว่า นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) มีความห่วงใยพี่น้องคนไทยทุกคนที่ได้รับผลกระทบจากเหตุภัยพิบัติแผ่นดินไหวในตุรกี โดยได้มอบหมายให้ตน นําทีมเจ้าหน้าที่กระทรวง พม. บูรณาการการทํางานร่วมกับหน่วยงานที่เกี่ยวข้องให้ความช่วยเหลือเยียวยาคนไทยกลุ่มดังกล่าวทันทีที่เดินทางกลับถึงประเทศไทย ซึ่งกระทรวง พม. โดยกรมพัฒนาสังคมและสวัสดิการ (พส.) และ ศูนย์ช่วยเหลือสังคม สายด่วน พม. โทร. 1300 ได้จัดทีมเจ้าหน้าที่เข้าพูดคุยสอบถามปัญหาความเดือดร้อนต่างๆ เพื่อให้ความช่วยเหลือเยียวยาอย่างเร่งด่วน
เบื้องต้น ได้รับรายงานสถานการณ์ปัจจุบันจากกระทรวงการต่างประเทศว่า ยืนยันจํานวนคนไทยที่สามารถติดต่อได้ รวมทั้งสิ้น 48 คน ซึ่งมีผู้เสียชีวิต 1 ราย บาดเจ็บ 1 ราย และสูญหายอีก 1 ราย ทั้งนี้ มีคนไทยที่แสดงความประสงค์กลับประเทศไทย จํานวน 36 ราย ซึ่งกองทัพอากาศได้จัดเที่ยวบินพิเศษเพื่ออพยพคนไทยและร่างผู้เสียชีวิตกลับประเทศ โดยเดินทางกลับมาถึงประเทศไทยเมื่อวานนี้ (16 ก.พ. 66) เวลา 21.00 น.
นางอภิญญา กล่าวเพิ่มเติมว่า การดําเนินการช่วยเหลือเยียวยาคนไทยที่ได้รับผลกระทบในครั้งนี้ รัฐบาลได้บูรณาการจากหลายภาคส่วนด้วยกัน โดยกระทรวง พม. ส่งทีมนักสังคมสงเคราะห์ให้คําปรึกษา พร้อมให้ความช่วยเหลือผู้ประสบภัยเป็นค่าเดินทางกลับภูมิลําเนา รวมถึงเงินอุดหนุนเพื่อช่วยเหลือผู้ประสบปัญหาทางสังคมกรณีฉุกเฉิน ในขณะที่ กระทรวงการต่างประเทศ อํานวยความสะดวกดูแลและประสานงานเรื่องการรับตัวคนไทยกลับประเทศ กระทรวงสาธารณสุข ตั้งจุดคัดกรองโรคติดต่อที่เป็นอันตรายและตรวจรักษาเบื้องต้น กระทรวงคมนาคม จัดยานพาหนะสําหรับขนส่งผู้ประสบภัย กระทรวงแรงงาน ให้ความช่วยเหลือเป็นเงินกองทุนสําหรับคนไทยที่เดินทางไปทํางานถูกกฎหมาย และกองทุนเพื่อช่วยเหลือคนหางานไปทํางานในต่างประเทศ และ สภากาชาดไทย ช่วยเหลือในการนําร่างผู้เสียชีวิตกลับภูมิลําเนา (จังหวัดชัยภูมิ)
#ช่วย24ชั่วโมง
#พม24ชม
#ข่าวพม